|  |
| --- |
|  **დანართი#4** **აჭარის ავტონომიური რესპუბლიკის სოფლის მეურნეობის სამინისტროს 2015-2018 წლების საშუალოვადიანი სამოქმედო გეგმა** |
|  |  |
| საშუალოვადიანი პრიორიტეტი  | **სოფლის მეურნეობის დარგის შემდგომი განვითარება** |
| "დასაბუთება" | ,,აჭარის ავტონომიური რესპუბლიკის კონსტიტუციის“ მე-3 მუხლის ,,კ“ ქვეპუნქტის თანახმად, სოფლის მეურნეობა აჭარის ავტონომიური რესპუბლიკის განსაკუთრებულ გამგებლობას განეკუთვნება, შესაბამისად სოფლის მეურნეობა და მისი განვითარება აჭარის ავტონომიურ რესპუბლიკის ერთ-ერთი პრიორიტეტული სფეროა. იგი წარმოადგენს ფერმერთა შემოსავლების უმთავრეს წყაროს, როგორც ფულადი, ასევე ნატურალური ფორმით. აგროსასურსათო სექტორის ძირითადი ფუნქცია სასურსათო უსაფრთხოების უზრუნველყოფაა. აქედან გამომდინარე რეგიონის მოსახლეობის ეკონომიკური კეთილდღეობის მიღწევა დამოკიდებულია ადგილობრივი წარმოების კონკურენტუნარიანობის ზრდაზე, თანამედროვე აგროტექნოლოგიების დანერგვაზე, ნიადაგის პროდუქტიულობის ამაღლებასა და აგრარულ სფეროში დასაქმებულთა ცოდნის გაფართოებაზე. რეგიონში სოფლის მეურნეობის უმთავრეს სექტორებს წარმოადგენს: მეციტრუსეობა, მევენახეობა-მეხილეობა, მებოსტნეობა, მეცხოველეობა, მეფუტკრეობა მეთევზეობა და სხვა. სამინისტროს 2015–2018 წლების პრიორიტეტი თავისი შინაარსითა და მოცულობით ძირითადად ორიენტირებულია სოფლის მეურნეობის შემდგომ განვითარებაზე. რომლის მსაღწევად საჭიროა აგარარული პოლიტიკის შემუშავება ეროვნული ტრადიციებისა და საერთაშორისო გამოცდილებების გათვალისწინებით. რეფორმების დაგეგმვა და განხორციელება. აგროსასურსათო სექტორში წარმოების ზრდის ხელშეწყობა, სასოფლო-სამეურნეო პროდუქციის რეალიზაციისა და ექსპორტის ხელშეწყობა, სასურსათო უსაფრთხოებისათვის საჭირო ღონისძიებების დაგეგმვა. დარგში ინვესტიციების მოზიდვის ხელშეწყობა. პროგრამული ღონისძიებების დაგეგმვა და განხორციელება. |
| საშუალოვადიანი მიზანი: | სოფლის მეურნეობის დარგის შემდგომი განვითარების მიზნებია: ადგილობრივი წარმოების კონკურენტუნარიანობის გაზრდა, თანამედროვე აგროტექნოლოგიების დანერგვა, ნიადაგის პროდუქტიულობის ამაღლება, აგრარულ სფეროში დასაქმებულთა ცოდნის გაფართოება. |
| ძირითადი სამოქმედო გეგმა | ფერმერული მეურნეობის განვითარების ხელშეწყობისათვის ფერმერთა უზრუნველყოფა სამექანიზაციო საშუალებებით, მცენარეთა მაღალმოსავლიანი ჯიშების გავრცელება, ნარგავების განახლების შესაძლებლობათა უზრუნველყოფა; ნიადაგების ნაყოფიერების ამაღლება, მეცხოველეობის განვითარებისათვის პროდუქციის წარმოებასა და საკვები ბაზის განმტკიცებაში ახალი ტექნოლოგიების დანერგვა. აგროსერვისის განვითარება, სასოფლო-სამეურნეო პროდუქციის საექსპორტო პოტენციალის გაზრდისთვის საერთაშორისო სტანდარტების დანერგვის მხარდაჭერა, საექსპორტო ინფრასტრუქტურის განვითარება, სასოფლო-სამეურნეო პროდუქციის გამოფენების ორგანიზება, ლაბორატორიული კვლევითი მომსახურება, ლაბორატორიის აკრედიტაციის სფეროს გაფართოება საერთაშორისო სტანდარტების (ISO) შესაბამისად.  |

|  |  |
| --- | --- |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **ფერმერული მეურნეობის განვითარების ხელშეწყობა** |
| განხორციელების ვადები | 2015 -2018 წლები. |
| პროგრამის ბიუჯეტი | 2015 -2018 წლები - 14 825 000 ლარი.2015 – 4 325 000 ლარი.2016 – 3 500 000 ლარი.2017 – 3 500 000 ლარი.2018 – 3 500 000 ლარი. |
| პროგრამის მიზანი | ბაზარზე ორიენტირებული მაღალშემოსავლიანი მრავალწლიანი კულტურებით ბაღების გაშენება, რეგიონში ბოსტნეულის არასეზონური წარმოების განვითარების მიზნით მარტივი ტიპის სასათბურე კონსტრუქციებით ფერმერთა უზრუნველყოფა, მცირე მექანიზაციის ტექნიკური საშუალებებით ფერმერთა უზრუნველყოფა. ნიადაგის ნაყოფიერების ამაღლება, მცენარეთა დაცვის დარგში წამლობითი ღონისძიებების ამაღლების მიზნით ფერმერებზე მაღალი ტექნოლოგიებით აღჭურვილი სტაციონალური შემასხურებელი აპარატების მიწოდება, მეცხოველეობის დარგის განვითარებაში რძისა და რძის პროდუქტების გადამუშავებაში ხელშეწყობა, უხეში საკვები ნედლეულის გადამუშავება ელექტრო საფრქვავი დანადგარის გამოყენებით, სასოფლო–სამეურნეო პროდუქციის ტარა–მასალით ფერმერთა უზრუნველყოფის ხელშეწყობა.  |
| პროგრამის აღწერა | აჭარის ავტონომიური რესპუბლიკის მოსახლეობის სიმჭიდროვისა და ტურისტული ნაკადის მატებასთან ერთად სასოფლო-სამეურნეო პროდუქციის (ბოსტნეული, ხილი, თაფლი, ხორცი, კვერცხი) მოთხოვნა-მიწოდებას შორის სხვაობა ძალზე დიდია. არსებული რეზერვების საშუალებით საჭიროა ისეთი ქმედითი ღონისძიებების გატარება, რომელიც ორიენტირებული იქნება სოფლად ახალი ტექნოლოგიების დანერგვაზე და კონკურენტუნარიანი პროდუქციის ხარისხობრივ და რაოდენობრივ მატებაზე, რომლის მისაღწევად საჭიროა განხორციელდეს შემდეგი ქვეპროგრამები:**ქვეპროგრამა 1 –** *მეცხოველეობის განვითარების ხელშეწყობა,* ქვეპროგრამის ფარგლებში ფერმერებს მიეწოდება დაახლოებით 500 ერთეული რძის გამოსახდელი სეპარატორი და 50 ერთეული კარაქის ამომყვანი მოწყობილობა, შედეგად წლის განმავლობასი გადამუშავდება 35 000 ტონა რძე, მიიღება 1750 ტონა ნაღები, 5000 ტონა ცხიმგაცლილი ყველი. **ქვეპროგრამა 2***სასათბურე კონსტრუქციებით ფერმერთა უზრუნველყოფის ხელშეწყობა.*ქვეპროგრამით მოეწყობა დაახლოებით 1,25 ჰა დახურული გრუნტის სასათბურე მეურნეობა, სადაც წლის განმავლობაში წარმოებული იქნება 300 ტონამდე სხვადასხვა სახეობის ნედლი ბოსტნეული.**ქვეპროგრამა 3**  – *მრავალწლიანი ხეხილოვანი კულტურების ნერგებით ფერმერთა უზრუნველყოფის ხელშეწყობა*ქვეპროგრამის ფარგლებში ფერმერებს მიეწოდებათ მრავალწლიანი ხეხილოვანი კულტურების ნერგები, რომლის საფუძველზეც ა 40 ჰა–ზე მეტი კაკლის ახალშენი ბაღი გაშენდებ და 4–5 წლის შემდეგ სრულ მსხმოიარობაში წარმოებული იქნება 150 ტონა ნიგოზი, ასევე 3 ჰაზე მეტი მოცვის ახალშენი ბაღი გაშენდება და ყოველწლიურად წარმოებული იქნება 70 ტონა ლურჯი მოცვი. **ქვეპროგრამა 4** – *ფერმერთა ნაკვეთებზე ნიადაგის ნაყოფიერების დონის ამაღლების მიზნით ქიმიური მელიორაციის ღონისძიებების გამოყენება*ქვეპროგრამის ფარგლებში ფერმერებს მიეწოდება დაახლოებით 3000 ტონა დეფეკაციური ფქვილი, მისი მეშვეობით 300 ჰა–ზე გაიზრდება ნიადაგის ნაყოფიერება. **ქვეპროგრამა 5** – *მემცენარეობის დარგში დასაქმებული ფერმერთა ხელშეწყობა მობილური შემასხურებელი აპარატებით.* ქვეპროგრამის ფარგლებში მცენარეთა მავნებელ დაავადებებისაგან დაცვის მიზნით ფერმერებს მიეწოდება დაახლოებით 100 ერთეული ზემაღალი წნევის დისპერსიული გაფრქვევის მობილური აპარატები. **ქვეპროგრამა 6** – *მარცვლეულისა და უხეში საკვების საფქვავი დანადგარით ფერმერთა უზრუნველყოფის ხელშეწყობა* ქვეპროგრამის ფარგლებში ოჯახურ პირობებში კომბინირებული საკვების დამზადების მიზნით ფერმერებს მიეწოდება დაახლოებით 100 ერთეული მარცვლეულისა და სხვა უხეში საკვები ნედლეულის დამფრქვევი (ე.წ წისქვილი) მოწყობილობა**ქვეპროგრამა 7** *– სასოფლო–სამეურნეო პროდუქციის ტარა –მასალით ფერმერთა უზრუნველყოფის ხელშეწყობა*ქვეპროგრამის ფარგლებში ფერმერებს მიეწოდება დაახლოებით 100 000 ცალი 25 კგ ტევადობის პლასტმასის ტარა, მისი მეშვეობით გაუმჯობესდება ციტრუსის კრეფისა და შენახვის პირობები.**ქვეპროგრამა 8** – *მაღალმთიან აჭარაში მეცხოველეობის საკვები ბაზის შემდგომი განვითარების მიზნით სათიბი ფართობების გაკულტურების ღონისძიებების განხორციელება*აჭარის მთიან ზონაში მეცხოველეობის საკვები ბაზის განმტკიცების მიზნით ქვეპროგრამის ფარგლებში გაკულტურდება დაახლოებით 500 ჰა სათიბი ფართობი, დაითესება იონჯა, 1 ჰა–ზე წარმოებული იქნება 8–10 ტონა ნედლი ბალახი ან 1–2ტონა ხმელი თივა. **ქვეპროგრამა 9-** *მცირე მექანიზაციის ტექნიკური საშუალებებით ფერმერთა უზრუნველყოფის ხელშეწყობა.*ქვეპროგრამის ფარგლებში ფერმერებს მიეწოდება დაახლოებით 150 ერთეული მოტობლოკი სხვადასხვა სასოფლო–სამეურნეო აგრეგატების თანხლებით.**ქვეპროგრამა 10 –** *მეფუტკრეობის განვითარების ხელშეწყობა*ქვეპროგრამის ფარგლებში ფერმერებს მიეწოდება დაახლოებით 50 ერთეული თაფლსაწური მოწყობილობა**ქვეპროგრამა 11 –** ხილის საშრობი დანადგარებით ფერმერთა უზრუნველყოფის ხელშეწყობაქვეპროგრამის ფარგლებში ფერმერებს მიეწოდება დაახლოებით 50 ერთეული ხილის საშრობი დანადგარი, მისი მესვეობით ფერმერებს შეეძლებათ ოჯახურ პირობებში აწარმოონ მაღალი ხარისხის სხვადასხვა სახეობის ჩირი**ქვეპროგრამა 12 –**  თხილის მოსავლის ამღები და ჩენჩოსგან გასარჩევი დანადგარ – მოწყობილობებით ფერმერთა უზრუნველყოფის ხელშეწყობა ქვეპროგრამის ფარგლებში თხილის წარმოებით დაინტერესებულ ფერმერებს მიეწოდებათ თხილის ამკრეფი დაახლოებით 100 ერთეული და თხილის ჩენჩოსგან გამცლელი დაახლოებით 20 ერთეული დანადგარ–მოწყობილობა. |
| პროგრამის მოსალოდნელი (საბოლოო შედეგი) | აჭარის ავტონომიური რესპუბლიკის სოფლის მეურნეობის სამინისტროს ადმინისტრაციული აპარატი, თავისი დეპარტამენტებით, განყოფილებებითა და მასში დასაქმებული მაღალ კვალიფიციური დარგობრივი სპეციალისტებით საშუალებას იძლევა სამინისტროს მიზნების განხორციელების, მოსალოდნელი გამოწვევების ოპერატიული დაძლევისა და ზოგადად სოფლის მეურნეობის პოლიტიკის პრაქტიკაში განხორციელების შესაძლებლობებს. * სასოფლო-სამეურნეო ტექნიკით ფერმერთა უზრუნველყოფით შემცირებულია ფიზიკური შრომის სიმძიმე, დაცულია აგროვადები, მაღალხარისხიანადაა შესრულებული მიწის დამუშავებითი ღონისძიებები, გაზრდილია შრომის ნაყოფიერება და პროდუქციის მწარმოებლურობა, გაუმჯობესებულია სასოფლო-სამეურნეო პროდუქციის ხარისხი, გაზრდილია ფერმერთა შემოსავლები;
* სასათბურე კონსტრუქციებით ფერმეთა უზრუნველყოფით გაზრდილია ადგილობრივი საადრეო ბოსტნეული კულტურის წარმოება;
* მრავალწლიანი ხეხილოვანი კულტურების ნერგებით ფერმერთა უზრუნველყოფით გაზრდილია ხილის მოსავლიანობა;
* მეფუტკრეობის განვითარების ხელშეწყობით გაზრდილია თაფლის წარმოების პროდუქტიულობა;
* მთის ზონის სათიბები გაწმენდილია სარეველებისაგან და გაზრდილია საკვები ბალახის წარმოება;
* გაუმჯობესებულია მცენარეთა დაცვის ღონისძიებები.
* გაუმჯობესებულია რძის გადამუშავება და მეცხოველეობის საკვები ბაზის უზრუნველყოფა.
* ამაღლებულია ნიადაგის ნაყოფიერება, გაზრდილია წარმოებული პროდუქციის მოცულობა და ხარისხი.
 |